Den Vest-Sjællandske Avis, 1835-06-27
De orientalske Anliggender. Man har faaet Efterretninger fra Alexandria af 1ste Mai. Pesten aftager iblandt den arabiske Folkemængde, saa at kun 25 til 30 ere døde af den i de sidste Dage; men derimod er den taget til iblandt den frankiske og græske, fordi de gamle Forsigtighedsregler ikke længere iagttages, thi de Personer, som vare uforsigtige og gik ud paa Gaderne bleve angrebne af den; men de som bleve hiemme i deres Huse forbleve forskaanede af den. De nyeste Efterretninger fra Kairo ere skrækkelige; Pesten bortriver dagligen et Par tusinde Mennesker, og udbreder sig i alle Qvartere af Staden og blandt alle Folkeklasser, ingen kan mindes at Pesten har grasseret saa frygteligt. De Landsbyer, som ligge imellem Alexandria og Kairo, ere næsten tomme paa Mennesker; i Staden Damanhur ere kun 150 tilbage, i Menuf er 3/4 af Folkemængden bortdød. Ja Pesten, er trængt ind til Beduin-Stammerne i Ørkenen, som hidintil er uhørt, og har udbredet sig til flere Landsbyer i Over=Ægypten. Mehemed Ali havde begivet sig dertil for at undgaae Pesten, men da han erfarede, at denne var ogsaa udbrudt i Over Ægypten, saa reiste han i en Hast tilbage til Kaire og inspærrede sig i sit Palads Schibra. – Den franske og russiske Konsul have fortsat deres Reise til Katarakterne for at undgaae Sygdommen. Man maae godt vogte sig i Europa for Pestens Udbredelse, da det nu bekræftes, at den er udbrudt paa en tyrkisk Brigantine, som var løben ind i Havnen Vale di Noce i Albanien; og fra Wien erfares den slemme Omstændighed, at Pesten har været udbrudt i Bosnien siden den 20de Mai, men at Jndvaanerne have gjort sig saa megen Umage for at skiule det, at man først erfarede det paa den østerrigske Grændse den 2den Juni, hvor de kraftfuldeste Modanstalter strax bleve trufne. – Uagtet Pesten grasserer i den Grad i Ægypten, saa er dog Dampskibsfarten imellem Jndien og England over Suez nu bleven desinitiv reguleret og i fuld Gang og hver Maaned vil herefter et Dampskib ankomme fra Alexandria til Malta den 26de, og den 2den i den paafølgende Maaned retournere til Alexandria. Den engelske Regiering og Handelstand vil ved denne nye Communications-Vei erholde de største Fordele saavel med Hensyn til Hurtigheden som til Besparelser. - Mehemed Ali tillader denne Communication, imedens han paa det alvorligste modsætter sig Englændernes anden Plan, at aabne sig en Vei igiennem Syrien, til Euphrat for at beseile denne Flod, formodentlig af Frygt for at Forholdene i Syrien skulle blive formeget bekiendte. – J England vil man vide: at Vicekongen har tilsendt Sultanen en Forestilling mod denne Plan, og gjort ham opmærksom paa, at Englændernes første Handelsbesiddelse i Ostindien førte til hele Landets Erobring, og at en Krig imellem England og Rusland vil snart blive uundgaaelig, og at da ville Russerne rykke ind i Landet forat overskiære denne Linie. Porten skal have meddeelt den engelske Ambassadeur, Lord Ponsonby, fir Vægring, som for at beroelige den skal have forelagt den hele Correspondencen imellem Regieringen og det ostindiske Kompagnie, og tillige erklæret Reis=Effendi, at han holder sig til det forhen af Sultanen givne Løfte. J Syrien blive vistnok Forholdene mislige. Mehemed Ali og Jbrahim ere foruroeligede over den ottomaniske Armee, som samler sig ved Foden af Taurusbierget og bliver stedse talrigere, og befrygte at den vil benytte Øieblikkets Forlegenhed for at falde ind i Syrien. Jbrahim har derfor afsendt fra Ægypten til dette Land et Korps paa 6000 Mand, og er selv i de første Dage af April ankommen med et stort Følge til St. Jan Acre. – Det er ganske vist, at Redschid Paschas Armee bliver betydeligt forstærket, hvilken han over i uafladelig Kamp med Kurderne, i en Fægtning blev en Amazone taget til Fange, som commanderede en kurdisk Stamme; hun er bragt til Konstantinopel.